പൂത്തോട്ട ജങ്കാര് സര്വ്വീസ് ഇന്ന് മുതല് പൂച്ചാക്കല് : പെരുമ്ബളം വാത്തികാട് പൂത്തോട്ട ജങ്കാര് സര്വ്വീസ് ഇന്ന് രാവിലെ മുതല് പുനരാരംഭിക്കുമെന്ന് പഞ്ചായത്ത് പ്രസിഡന്റ് അഡ്വ വി.വി ആശ അറിയിച്ചു. ദലീമ ജോജോ എം.എല്.എ യുടേയും തൈക്കാട്ടുശേരി ബ്ലോക്ക് പഞ്ചായത്ത് പ്രസിഡന്റ് പി.എം.പ്രമോദിന്റേയും സാന്നിധ്യത്തില് ഇന്നലെ തേവര ജെട്ടിയില് നിന്നും കെ.എസ്.എന്.സി സെക്രട്ടറി പെരുമ്ബളം പഞ്ചായത്തിന് ജങ്കാര് കൈമാറി. ഇതോടെ പെരുമ്ബളത്തെ വാഹനയാത്രക്കാരുടെ ദുരിതത്തിന് ആശ്വാസമാകും. അറ്റകുറ്റപ്പണികള്ക്കായി കൊണ്ടു പോയ ജങ്കാര് തിരികെ എത്തിക്കുന്നതിന് കാലതാമസം നേരിട്ടതിനെ തുടര്ന്ന് ഒരു മാസമായി പഞ്ചായത്തിനെതിരെ ബി.ജെ.പി യും കോണ്ഗ്രസും തുടര്ച്ചയായി പ്രതിഷേധ സമരങ്ങള് സംഘടിപ്പിച്ചിരുന്നു.